Publikované 17.08.2017, autor: Roman
Po včerajších dueloch Ligy majstrov je dnes na programe posledné kolo kvalifikácie Európskej ligy. Do aktuálnej fázy sú nasadené aj mužstvá zvučného mena z tých najlepších európskych súťaží. O postup do skupiny EL sa pobije aj kyjevské Dynamo.
Maritimo s historickým úspechom
Pre malé mestečko Funchal zo súostrovia Madeira ide o historický zápis. Klub skončil v minulej sezóne na šiestom mieste portugalskej najvyššej súťaže a zaistil si účasť v play-off Európskej ligy. V aktuálnej edícií domácej súťaže hrali už dva zápasy a získali v nich tri body.
V minulej sezóne ťažilo Maritimo z výborných tímových výkonov, z ktorých však vyčnievalo niekoľko jednotlivcov na čele s Brazílčanmi Patrickom a SIlvom. Obaja však už nie sú súčasťou kádra. Jeden sa vrátil z hosťovania do Benficy a ten druhý prestúpil do Bragy. Mužstvo sa však môže stále spoliehať na tureckého záložníka Erdema Sena alebo portugalského útočníka Edgara Costu.
Pre Dynamo je Európska liga málo
Kyjevčania majú každoročne majstrovské ambície. Pravidelne proti nim stoja v domácej súťaži kluby o niekoľko levelov horšie. Obrovským súperom však je Šachťor Doneck s gigantickým rozpočtom zázemím i hráčskou kvalitou. V uplynulej sezóne bol rozdiel medzi prvým Šachťorom a druhým Dynamom až trinásťbodový.
Kyjevčania odohrali v aktuálnom ročníku domácej súťaže päť duelov. Vyhrali štyri a v jednom remizovali. Veľmi cenná je však porážka Šachťoru na jeho ihrisku. Hlavnými ťahúňmi tímu sú ukrajinskí reprezentanti na čele s loptovým kúzelníkom Yarmolenkom, doplnení kvalitnými legionármi ako krajný obranca Vida, či útočník Mbokani.
Kyjev jasným favoritom
Dynamo odohralo posledný duel v piatok, keď sa doma naladilo jednoznačným víťazstvom 3:0. Dnes sú jasným favoritom. Funchal však môže vďaka entuziazmu poriadne hrýzť. Osobne očakávam víťazstvo Kyjeva.
Môj tip: Výhra hostí, aktuálny kurz vo Fortune: 1.98 FORTUNA »